เตรียมตัวล่วงหน้า ถึงเวลาเดินทาง
ถ้าน้องเหมียวไม่เคยนั่งรถไปไหนหรือเคยนั่งแต่นานมาแล้ว ต้องใช้เวลาหลายอาทิตย์ก่อนหน้าวันเดินทาง พาน้องเหมียวไปนั่งรถใกล้ๆ หลายๆ ครั้ง (ครั้งละไม่เกิน 30 นาที) ที่สำคัญคือต้องให้น้องเหมียวอยู่ในกรงสำหรับเดินทางด้วย ต้องเป็นกรงที่คุณจะใช้จริงเลย แมวจะได้ทำความคุ้นเคยกับเสียงๆ และการเคลื่อนไหวของรถ รวมถึงกลิ่นในกรงด้วย  นั่งรถเล่นไปพลาง ให้ขนมไปพลาง แมวจะได้รู้สึกดีกับการนั่งรถ คิดซะว่าเป็นการซ้อมนั่งรถแบบเบาะๆ ก่อนจะขยับขยายไปเป็นการนั่งรถทางไกลต่อไป ถ้าลองซ้อมนั่งรถแล้วพบว่าแมวคุณเมารถง่าย ให้สอบถามคุณหมอเรื่องยาอย่าง chlorpromazine ที่เป็นยาสำหรับป้องกันการเมารถของน้องเหมียว  อาการที่บอกว่าแมวกำลังเมารถ (แน่นอนว่าต้องแสดงอาการตอนอยู่ในรถ) ก็เช่น หลังจากนั่งรถมาได้ 2 - 3 นาทีแล้วก็ยังร้องหรือครางไม่ยอมเลิก น้ำลายไหลเยอะผิดปกติ ตัวแข็งทื่อ กลัวจนไม่กล้าขยับตัวหรืออีกแบบคือเดินวนหรือขยับตัวมากเกินไป อ้วก ฉี่ หรืออึราด  ขิงที่ใช้แก้อาการคลื่นไส้อาเจียนของคน ก็เอามาใช้กับแมวได้ อาจจะเป็นแบบน้ำหรือแบบเคี้ยวหนึบ ตามเน็ตก็มีขายทั่วไป หรือจะลองสอบถามตามร้านขายของเกี่ยวกับสัตว์เลี้ยง แต่ดีที่สุดก็คือถามคุณหมอที่คลินิกหรือโรงพยาบาลสัตว์นั่นแหละ ให้หยดน้ำมันนี้ลงในน้ำของแมว 2 - 3 หยดต่อวัน และหยดใส่ปากอีกหยดก่อนเดินทางแต่ละวันถ้าแมวยังดูเครียดแบบเห็นได้ชัด วิธีทดสอบว่าได้ผลหรือไม่ก็คือหยดใส่ปากแล้วพาแมวไปนั่งรถเล่นใกล้ๆ ในอีก 30 นาทีต่อมา ถือเป็นวิธีที่ปลอดภัยกว่าการวางยาแมวเป็นไหนๆ เพราะนั่นจะทำให้แมวมึน ในขณะที่น้ำมันสูตรนี้จะทำให้แมวสงบและมั่นใจ ลองฝึกแมวให้ชินกับการนั่งรถบวกกับทางเลือกอื่นๆ ที่ไม่ใช้ยาก่อน ถ้าไม่ได้ผลจริงๆ ค่อยคิดวางยาแมว คุณหมอจะบอกเองว่าควรใช้ยาคลายเครียดหรือยากล่อมประสาทตัวไหนถึงจะปลอดภัยที่สุด แต่บางทีก็เป็นยาแก้แพ้ตามร้านขายยานี่แหละ (อย่าง Benadryl) หรือไม่ก็ยาสั่งจ่ายอื่นๆ อย่าง alprazolam (Xanax) น้องเหมียวจะได้หายวิตกจริต แล้วแต่คุณหมอแนะนำ ว่าควรใช้ยาปริมาณเท่าไหน จากนั้นคุณก็ทำตามอย่างเคร่งครัด เพื่อให้ได้ผลและปลอดภัยที่สุด จากนั้นคอยสังเกตพฤติกรรมของแมว ถ้ามีอาการข้างเคียงน่าเป็นห่วง จะได้มีเวลาปรึกษาคุณหมอและปรับเปลี่ยนปริมาณยา หรือลองใช้ยาตัวอื่นแทน แมวก็เหมือนคน ยาต่างชนิดก็ออกฤทธิ์และมีผลข้างเคียงต่างกัน ถ้าแมวแสดงอาการหงุดหงิดงุ่นง่านหรืออาการผิดปกติอื่นๆ คุณหมอจะบอกเองว่าให้เปลี่ยนไปใช้วิธีไหน  ยาคลายเครียดส่วนใหญ่ไม่ทำให้แมวถึงขั้นนอนสลบ แค่ทำให้ซึมๆ มึนๆ เท่านั้น ถ้าใช้แล้วแมวนิ่งเกินไปหรือยังนิ่งไม่พอ ต้องรีบบอกคุณหมอก่อนวันเดินทาง ยังไงก็ต้องให้แมวตื่นตัวรับรู้สภาพแวดล้อมไว้ ถึงจะถูกวางยาอยู่ก็เถอะ ตอนที่ซ้อมวางยาแมว ต้องเอาแมวใส่กรงเดินทางแล้วไปลองนั่งรถดู จะได้รู้พฤติกรรมแมวล่วงหน้า ว่าเวลาเดินทางจริงแมวจะเป็นยังไง ที่สำคัญปริมาณยาที่คุณหมอจ่ายให้ต้องเพียงพอตลอดการเดินทางด้วย (ทั้งไป และ กลับ) ทางที่ดีขอเกินมาสัก 1 - 2 เม็ด เพื่อใช้ทดสอบก่อนเดินทางด้วยจะดีกว่า เพื่อให้กลิ่นน้องเหมียวติดมากับผ้า รวมถึงกลิ่นบรรยากาศในบ้านของคุณด้วย ที่สำคัญคือแมวจะได้นอนสบายคลายความกังวลเพราะมีผ้านิ่มๆ ปู เอาผ้าที่ปูให้แมวนอนมารองในกรงเดินทาง และจะเพิ่มผ้าเข้าไปอีกก็ได้ถ้าพื้นกรงไม่นิ่มพอ อย่าลืมของเล่นชิ้นโปรดของน้องเหมียวด้วย จะได้มีอะไรเบี่ยงเบนความสนใจ เป็นสเปรย์ที่เลียนแบบกลิ่นฟีโรโมนที่แมวปล่อยออกมาตอนผ่อนคลายสบายใจอยู่ในอาณาเขตของตัวเอง เลยช่วยปลอบแมวให้สงบเวลาอยู่บนรถได้ แต่ก็อย่าลืมทดสอบปฏิกิริยาของแมวที่มีต่อสเปรย์ก่อนเอาไปฉีดจริงในกรง เพราะแมวบางตัว (ส่วนน้อย) ดันเข้าใจผิดคิดว่าเป็นกลิ่นพ่นอาณาเขตของแมวตัวอื่นนี่สิ ทีนี้อาจแสดงอาการก้าวร้าวหรือพฤติกรรมน่าเป็นห่วงอื่นๆ ได้ ถ้ากรงเดินทางคุณกว้างพอ จะเอากระบะทรายจิ๋วใส่ไปเผื่อก็ได้ แต่จริงๆ ก็ไม่จำเป็นหรอก อาหารหรือน้ำก็เหมือนกัน ห้ามใส่แมวไว้ในกรงเดินทางนานเกิน 8 ชั่วโมงโดยไม่ให้น้ำและอาหารเด็ดขาด รวมถึงการปล่อยให้ฉี่และอึด้วย อย่าลืมว่าแมวต้องรู้สึกคุ้นเคยและสบายใจจนเป็นฝ่ายอยากเข้าไปในกรงซะเอง ระหว่างที่กำลังทำความคุ้นเคย ห้ามบังคับแมวเข้าไปในกรงเด็ดขาดถ้าแมวไม่อยากเข้าไป ระหว่างยกกรงไปที่รถ ให้เอาผ้าเช็ดตัวหรือผ้าห่มคลุมกรงไว้หน่อยก็ดี แมวจะได้ไม่เห็นนู่นนี่เยอะไปหมดจน “ตื่น” พอเอากรงใส่รถเรียบร้อยก็เอาผ้าที่คลุมไว้ออกได้ ต้องวางกรงเดินทางในรถตรงจุดที่มั่นคงปลอดภัย ทางที่ดีให้เอาเข็มขัดนิรภัยคาดไว้ด้วย แต่ถ้าคาดไม่ได้ ให้เอาสายสำหรับโดดบันจี้จัมพ์ หรือเชือกไม่ต้องยาวมากมารัดกรงไว้ให้อยู่กับที่ เผื่อกรณีที่รถเบรคกะทันหันหรือเกิดอุบัติเหตุขึ้นมา ถึงจะชอบหรือไม่ชอบ เวลานั่งรถนานๆ แมวก็เครียดได้อยู่ดี ถ้าเอาแมวใส่เสื้อรัดอกหรือสายจูงไว้ พอแมวออกจากกรงเมื่อไหร่ (ถึงจะอยู่บนรถก็เถอะ) คุณจะได้มีอะไรไว้จับทันเผื่อแมวเกิดพุ่งตัวหนีออกมาจากหน้าต่างหรือประตูรถที่เปิดไว้ ไม่มีแมวตัวไหนทนได้หรอกถ้าต้องอุดอู้อยู่ในรถนานเป็นวันๆ เราถึงบอกว่าจำเป็นต้องใส่เสื้อรัดอกหรือสายจูงไง พอใส่สายจูงพร้อมเมื่อไหร่ก็พาแมวไปเดินเล่นนอกรถหน่อย สัก 20 นาทีหรือนานกว่านั้น หรือปล่อยให้แมวได้ใช้กระบะทรายก็ดี แต่ก็อย่าแปลกใจไป ถ้าน้องเหมียวเกิดเล่นตัวขึ้นมา เวลาจะออกไปข้างนอก ก็ให้เอาแมวใส่กรงแล้วติดป้าย 'Do Not Disturb' หรือห้ามรบกวน ไว้ที่ประตู คนทำความสะอาดเขาจะได้ไม่เปิดเข้าไป แต่ถ้าคุณต้องออกไปข้างนอกทั้งวัน ให้เอาแมวใส่ไว้ในห้องน้ำพร้อมของใช้ส่วนตัวต่างๆ จากนั้นก็ปิดประตูไว้ (ถ้าเป็นไปได้) แล้วอย่าลืมทิ้งโน้ตไว้ที่ประตู ว่าตอนนี้มีแมวอยู่ในห้องน้ำ กรุณาอย่าเปิดประตู
ปรับตัวน้องเหมียวก่อนเดินทาง. เตรียมยาป้องกันการเมารถถ้าจำเป็น. ใช้ "วิธีบำบัด" ด้วย Bach Flower Essence หรือสูตรเยียวยาจิตใจด้วยดอกไม้ของบาค น้องเหมียวจะได้คลายเครียดคลายความหวาดกลัวเวลาต้องเดินทางหรือพบเจอสถานที่ใหม่ๆ. เก็บยาคลายเครียดไว้ใช้สุดท้าย. ลองใช้ยาที่บ้านประมาณ 2 - 3 วันก่อนเดินทาง. ปูผ้าเช็ดตัวหรือผ้าห่มบนเบาะหรือที่นอนประจำของแมว 2 - 3 วันก่อนเดินทาง. เตรียมกรงเดินทางให้พร้อมตอนเช้าของวันเดินทาง หรือจะคืนก่อนเดินทางก็ได้. ฉีดสเปรย์ฟีโรโมนอย่าง Feliway ในกรงแล้วก็ในรถ 20 นาทีก่อนออกเดินทาง. ให้แมวกินอาหาร 2 - 3 ชั่วโมงก่อนออกเดินทาง แล้วปล่อยให้ใช้กระบะทรายตามใจชอบ. เปิดประตูกรงไว้ แมวจะได้สำรวจกรงเดินทางซะให้พอ. เอาแมวใส่กรงแล้วยกไปที่รถ. ใส่เสื้อรัดอกให้แมวตอนอยู่ในกรง. ให้แมวยืดเส้นยืดสายหน่อย. ฉีดสเปรย์ Feliway ตามจุดต่างๆ (หรือจะใช้ Feliway แบบปรับอากาศก็ได้) ก่อนเอาแมวเข้าที่พัก.
https://www.wikihow.com/Travel-with-a-Cat https://www.wikihow.com/Travel-with-a-Cat
Preparing Ahead of Time Taking Your Cat on a Trip